CELEX: 62012CA0390
Language: hr
Date: 2014-04-30 00:00:00
Title: Predmet C-390/12: Presuda Suda (treće vijeće) od 30. travnja 2014. (zahtjev za prethodnu odluku Landesverwaltungsgericht Oberösterreich (ranije Unabhängiger Verwaltungssenat des Landes Oberösterreich) – Austrija) – postupci koje su pokrenuli Robert Pfleger, Autoart a.s., Mladen Vucicevic, Maroxx Software GmbH, Ing. Hans-Jörg Zehetner (Članak 56. UFEU-a — Sloboda pružanja usluga — Povelja o temeljnim pravima Europske unije — Članci 15. do 17., 47. i 50. — Sloboda izbora zanimanja i pravo na rad, sloboda poduzetništva, pravo na vlasništvo, pravo na učinkovit pravni lijek i pravično suđenje, načelo ne bis in idem — Članak 51. — Područje primjene — Primjena prava Unije — Igre na sreću — Ograničavajući propisi države članice — Upravne i kaznenopravne sankcije — Neotklonjivi razlozi općeg interesa — Proporcionalnost)

24.6.2014   
            
            
               HR
            
            
               Službeni list Europske unije
            
            
               C 194/3
            
         Presuda Suda (treće vijeće) od 30. travnja 2014. (zahtjev za prethodnu odluku Landesverwaltungsgericht Oberösterreich (ranije Unabhängiger Verwaltungssenat des Landes Oberösterreich) – Austrija) – postupci koje su pokrenuli Robert Pfleger, Autoart a.s., Mladen Vucicevic, Maroxx Software GmbH, Ing. Hans-Jörg Zehetner
   (Predmet C-390/12) (1)
   
   ((Članak 56. UFEU-a - Sloboda pružanja usluga - Povelja o temeljnim pravima Europske unije - Članci 15. do 17., 47. i 50. - Sloboda izbora zanimanja i pravo na rad, sloboda poduzetništva, pravo na vlasništvo, pravo na učinkovit pravni lijek i pravično suđenje, načelo ne bis in idem - Članak 51. - Područje primjene - Primjena prava Unije - Igre na sreću - Ograničavajući propisi države članice - Upravne i kaznenopravne sankcije - Neotklonjivi razlozi općeg interesa - Proporcionalnost))
   2014/C 194/03
   Jezik postupka: njemački
   
      Sud koji je uputio zahtjev
   
   Landesverwaltungsgericht Oberösterreich (ranije Unabhängiger Verwaltungssenat des Landes Oberösterreich)
   
      Stranke glavnog postupka
   
   Robert Pfleger, Autoart a.s., Mladen Vucicevic, Maroxx Software GmbH, Ing. Hans-Jörg Zehetner
   
      Predmet
   
   Zahtjev za prethodnu odluku – Unabhängiger Verwaltungssenat des Landes Oberösterreich – Tumačenje članka 56. UFEU-a i članaka 15. do 17., 47. i 50. Povelje o temeljnim pravima Europske unije – Igre na sreću – Propisi države članice koji zabranjuju, pod prijetnjom kaznenopravnih sankcija, gospodarsko iskorištavanje automata za igre na sreću s manjim dobitkom („kleines Glücksspiel”) bez koncesije nadležnog tijela – Načelo proporcionalnosti
   
      Izreka
   
   Članak 56. UFEU-a valja tumačiti na način da su mu protivni nacionalni propisi poput onih u glavnim postupcima ako stvarni cilj tih propisa nije zaštita igrača, borba protiv kriminaliteta, smanjenje prilika za igranje na sreću ili dosljedna i sustavna borba protiv kriminaliteta povezanog s tim igrama.
   
      (1)  SL C 343, 10.11.2012.